钦定古今图书集成/明伦汇编/氏族典/第286卷 > 黄孔昭
## 钦定古今图书集成/明伦汇编/氏族典/第286卷 > 黄孔昭

按《明外史黄孔昭传》：“孔昭，黄岩人。初名曜，后以字行，
改字世显。父瑜，进士，兵部主事。孔昭年十四，遭父母
丧，哀毁骨立。举天顺四年进士，授屯田主事，进都水
员外郎。成化五年调文选，九年进郎中，铨叙平允，其
以私干者，悉拒之。满九载，擢右通政。久之，迁南京工
部右侍郎。孔昭嗜学敦行，与陈选、林鹗、谢铎友善，并”
为士类所宗。弘治四年卒。嘉靖中，谥《文毅》。子俌，亦举
进士，为《文选》郎中。